钦定古今图书集成/明伦汇编/闺媛典/第295卷 > 皇清二十八 > 卢次妻唐氏
## 钦定古今图书集成/明伦汇编/闺媛典/第295卷 > 皇清二十八 > 卢次妻唐氏

按《商城县志》：唐氏，年十五，赘卢次为婿。五年夫死，遗二子，伯叔逼嫁之，唐曰：“吾儿幼稚，卖我则杀吾儿矣。”期年后，父母亦劝他适，唐曰：“我之所以不死者，以两儿故也，岂可复？”颜嫁人耶茹蘗饮冰凡十年。己未岁大饥，掇草根树皮以食两儿。至春麦熟，业已冻馁致病，乃对父母曰：“麦熟两儿有命，吾事毕矣。”遂死。